
VEPRIŲ SENIŪNIJOS SPECIALISTO PAREIGYBĖS APRAŠYMAS

I SKYRIUS
 PAREIGYBĖ

1. Veprių seniūnijos specialisto pareigybė yra priskirta specialistų grupei (0,5 pareigybės). 
2. Pareigybės lygis – B.
                     	3. Seniūnijos specialisto pareigybė reikalinga padėti spręsti klausimus, susijusius su seniūnijos veiklos funkcijų vykdymu.

II SKYRIUS
SPECIALŪS REIKALAVIMAI ŠIAS PAREIGAS  EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:
4.1. turėti ne žemesnį kaip aukštesnįjį arba specialųjį vidurinį išsilavinimą, įgytą iki 1995 metų;
4.2. išmanyti Lietuvos Respublikos įstatymus, Vyriausybės nutarimus, kitus teisės aktus, reglamentuojančius seniūnijos  specialisto darbo sritį, asmens duomenis, dokumentų tvarkymo ir apskaitos taisykles;
4.3. būti susipažinęs su vietos savivaldą, viešąjį administravimą reglamentuojančiais teisės aktais, Savivaldybės administracijos nuostatais, darbo reglamentu, seniūnijos  nuostatais bei kitais teisės aktais, reglamentuojančiais pareiginiuose nuostatuose numatytų funkcijų vykdymą;
4.4. turėti kompiuterinio raštingumo įgūdžius – dirbti Microsoft Office programiniu paketu, dokumentų valdymo sistema KONTORA.

III SKYRIUS
 ŠIAS PAREIGAS EINANČIO DARBUOTOJO FUNKCIJOS
	
5. Šias pareigas einantis darbuotojas vykdo šias funkcijas:
5.1. pildo seniūnijos darbuotojų darbo laiko apskaitos žiniaraščius;
5.2. atsako už darbuotojų, dirbančių pagal Užimtumo didinimo programą, darbo sutarčių teisingą įforminimą;
5.3. pildo pagal Užimtumo didinimo programą dirbančių darbininkų darbo laiko apskaitos žiniaraščius;
5.4. pildo pagal Užimtumo didinimo programą dirbančių darbininkų darbo paskyrų lapus;
5.5. registruoja gaunamus, siunčiamus ir kitus dokumentus dokumentų valdymo sistemoje „Kontora“;
5.6. ruošia seniūno įsakymų projektus veiklos klausimais ir juos registruoja;
5.7. kontroliuoja atsakymo reikalaujančių dokumentų terminus;
5.8. tvarko seniūnijos archyvą, rengia dokumentacijos planą;
5.9. ruošia ir spausdina įvairias pažymas;
5.10. supažindina darbuotojus su įsakymais, kitais dokumentais;
                     	5.11. teikia seniūnijos darbuotojams pagalbą dokumentų rengimo, raštvedybos klausimais; 
                     	5.12. vyresniojo specialisto, ūkinio aptarnavimo tarnybos ūkvedžio komandiruočių, atostogų, laikino nedarbingumo metu atlieka jų pareigybių funkcijas;
                    	5.13. siekiant seniūnijos uždavinių įgyvendinimo, teisės aktų nustatyta tvarka vykdo kitus nenuolatinio pobūdžio seniūno pavedimus.

IV SKYRIUS
ATSAKOMYBĖ IR PAVALDUMAS

	6. Veprių seniūnijos specialistas tiesiogiai pavaldus seniūnui.
	7. Už pavestų uždavinių ir funkcijų netinkamą vykdymą atsako teisės aktų nustatyta tvarka.
	8. Drausmines nuobaudas, skatinimus ir apdovanojimus Lietuvos Respublikos darbo kodekso nustatyta tvarka skiria savivaldybės administracijos direktorius seniūno teikimu.

